6. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.46 της 30 Μαρτ./17 Απρ.1961 (ΦΕΚ Α΄64) Περί υποχρεωτικής δημοσιεύσεως των Δημοπρασιών των Οργανισμών Τοπικής Αυτοδιοικήσεως, Νομικών Προσώπων κλπ. εις δύο ημερησίας εφημερίδας. Λαβόν υπ’ όψει τας διατάξεις του άρθρ.7 του Νόμ.4041/1960 και σχετικήν εισήγησιν του Υφυπουργού Προεδρίας Κυβερνήσεως, αποφασίζει: Ι.Αι διακηρύξεις δημοπρασιών και προκηρύξεις διαγωνισμών των Οργανισμών Τοπικής Αυτοδιοικήσεως, Νομικών Προσώπων Δημοσίου Δικαίου, Γεωργικών Συνεταιρισμών και Επιχειρήσεων Κοινής Ωφελείας, εφ’ όσον εκ της κειμένης δι’ έκαστον των ως άνω οργανισμών νομοθεσίας επιβάλλεται η δημοσίευσις αυτών, δημοσιεύονται υποχρεωτικώς εις δύο ημερησίας εφημερίδας της πρωτευούσης ή της περιφερείας του νομού εις ον αναφέρονται, κατ’ απόλυτον επιλογήν του δίδοντος την δημοσίευσιν, μη αποκλειομένης της δημοσιεύσεώς των και εις άλλας εφημερίδας. Διακηρύξεις και προκηρύξεις κατά τα ανωτέρω, αναφερόμεναι εις την περιοχήν του Πειραιώς, δημοσιεύονται, υπό τας αυτάς προϋποθέσεις, υποχρεωτικώς εις δύο ημερησίας εφημερίδας εκδιδομένας εν Πειραιεί, κατ’ απόλυτον επιλογήν του δίδοντος την δημοσίευσιν. Σελ.262(ζ) Τεύχος Ζ81-Σελ.50 ΙΙ.Οργανισμοί τοπικής αυτοδιοικήσεως, ων τα ετήσια τακτικά έσοδα δεν υπερβαίνουν τας εκατόν χιλιάδας δραχμών, απαλλάσσονται των κατά την παρ.1 της παρούσης υποχρεώσεων. ΙΙΙ.Το δια τας ως άνω δημοσιεύσεις καταβλητέον αντίτιμον δεν δύναται να είναι ανώτερον της εκάστοτε διατιμήσεως του Υπουργείου Οικονομικών. ΙV.Η παρούσα δημοσιευθήτω δια της Εφημερίδος της Κυβερνήσεως. Επαναφέρθηκε σε ισχύ με το άρθρ.3 εδάφ.β΄ Νόμ.1446/1984, τομ.18, σελ.330,23. 